Source: https://www.riigiteataja.ee/akt/13353659
Timestamp: 2020-06-04 08:43:01+00:00

Document:
Õigusvastaselt võõrandatud maa maksustamishinnad - sisukord
Määrus kehtestatakse «Maa hindamise seaduse» § 9 lõike 8 alusel, lähtudes maa 1993. aasta korralise hindamise tulemustest.
§ 1. Õigusvastaselt võõrandatud maa maksumus määratakse kindlaks juhul, kui «Maareformi seaduse» § 6 lõike 2 alusel maad kas osaliselt või tervikuna ei tagastata või kui maa tagastatakse «Maareformi seaduse» § 12 lõike 11 või § 14 lõike 5 alusel nõudeõigusest suuremas osas. Õigusvastaselt võõrandatud maa maksumuse määramisel kasutatakse lisades 1, 2 ja 3 toodud maksustamishindu, arvestamata maa maksustamishinda vähendavaid soodustusi.
§ 2. Tiheasustusega alal paikneva õigusvastaselt võõrandatud maa maksumuse määramisel kasutatakse lisas 1 toodud tiheasustusega alade maa maksustamishindu. Tiheasustusega aladel, kus puuduvad hinnatsoonid, rakendatakse õigusvastaselt võõrandatud maa maksumuse määramisel baashinda.
§ 3. «Maa hindamise seaduse» § 9 lõikes 6 sätestatud alustel maavanema poolt kuni 1. maini 2001. a kohaliku omavalitsuse volikogu ettepanekul kinnitatud kompaktse hoonestusega alal või määratud tiheasustusega alal paikneva õigusvastaselt võõrandatud maa maksumuse määramisel kasutatakse lisas 2 toodud valdade territooriumil asuvate tiheasustusega alade maksustamishindu.
§ 4. Hajaasustusega alal paikneva õigusvastaselt võõrandatud maa maksumuse määramisel kasutatakse lisas 3 toodud hajaasustusega alade maksustamishindu.
Lisa 13353662 Lisa 1
Lisa 13353663 Lisa 2
Lisa 13353664 Lisa 3

References: § 9

§ 1
 § 6
 § 12
 § 14

§ 2

§ 3
 § 9

§ 4